**Sak 9**

**Fullmakt hybridkapital, ansvarlig lånekapital og konvertibel gjeld**

**Forslag til vedtak:**

Forstanderskapet gir styret fullmakt til opptak av ansvarlig lånekapital eller fondsobligasjoner som følger:

Låntaker: Sandnes Sparebank

Beløp: Inntil NOK 800.000.000

Løpetid / pris: Administrasjonen står fritt til å tilpasse løpetid og pris etter bankens behov og markedets prising av kapital.

EUs krisehåndteringsdirektiv ble innført i Norge i 2019. Det forventes at Finanstilsynet i løpet av de neste årene vil kreve at de fleste norske banker tilfredsstiller et gitt minstekrav til konvertibel gjeld.

Forstanderskapet gir styret fullmakt til opptak av konvertibel gjeld (senior non-preferred) med lavere prioritet enn ordinær senior obligasjonsgjeld. Fullmakten gjelder for det beløp som styret finner nødvendig for å tilfredsstille et eventuelt minstekrav til konvertibel gjeld.

Styret bemyndiges til å akseptere betingelsene, og beslutning om aksept av betingelsene kan delegeres til administrerende direktør.

Fullmakten omfatter også tilbakekjøp av eksisterende ansvarlig lån eller innfrielse av eksisterende fondsobligasjon. Det er en forutsetning for innfrielse av ansvarlige lån eller fondsobligasjoner at dette godkjennes av Finanstilsynet.

Det er en forutsetning for opptak av fondsobligasjoner i henhold til fullmakten at fondsobligasjonen godkjennes av Finanstilsynet som kjernekapital.

Det er en forutsetning for opptak av ansvarlig lån i henhold til fullmakten at den ansvarlige lånekapital godkjennes av Finanstilsynet som ansvarlig lånekapital.

Det er en forutsetning for opptak av konvertibel gjeld i henhold til fullmakten at gjeldsinstrumentene tilfredsstiller Finanstilsynet krav til ansvarlige forpliktelser (MREL).

Fullmakten er gyldig frem til 01.04.2023.